RS คาดกำไรไตรมาส 3/58 ฟื้นตัวจากการโตของรายได้โฆษณาช่อง 8
RS คาดกำไรไตรมาส 3/58 ฟื้นตัว เทียบไตรมาสก่อนหน้าจากการเติบโตของรายได้ค่าโฆษณาช่อง 8 และการไม่ต้องรับรู้ผลขาดทุนจากธุรกิจบริหารลิขสิทธิ์ฟุตบอลลาลีกาสเปนเหมือนไตรมาสก่อนหน้า
6 พ.ย. 2558

บล.โนมูระ พัฒนสิน ระบุในบทวิเคราะห์ (6 พ.ย.) ว่า บริษัท อาร์เอส จำกัด (มหาชน) หรือ RS มีมุมมอง Slightly Negative ต่อผลประกอบการไตรมาส 3/58 ของ RS ที่แม้คาดกำไรปกติฟื้นตัวเป็น 37 ล้านบาท จากไตรมาสก่อนหน้าไม่มีกำไร แต่ถือว่าต่ำกว่าที่เราคาดเดิมว่าจะมีกำไรราว 50-60 ล้านบาท เนื่องจากธุรกิจอื่นๆ
นอกเหนือจากทีวีดิจิทัลช่อง 8 ได้รับผลกระทบจากเศรษฐกิจชะลอตัวมากกว่าคาด เราปรับลดประมาณการกำไรปี 58-60 ลง 7-36% และปรับลดราคาเหมาะสมลง 4% เป็น 17.20 บาท อย่างไรก็ดี เรายังชอบ RS จากโอกาสเติบโตจากทีวีดิจิทัลช่อง 8 ที่เรทติ้งมีแนวโน้มเติบโตต่อเนื่อง ปัจจุบันมีเรทติ้งเป็นอันดับ 2 ของทีวีดิจิทัลช่องใหม่ คงคำแนะนำ BUY ทั้งนี้ กำไรไตรมาส 3/58 ฟื้นตัว เทียบไตรมาสก่อนหน้าจากการเติบโตของรายได้ค่าโฆษณาช่อง 8 และการไม่ต้องรับรู้ผลขาดทุนจากธุรกิจบริหารลิขสิทธิ์ฟุตบอลลาลีกาสเปนเหมือนไตรมาสก่อนหน้า